Source: http://www.monitoruljuridic.ro/act/ordin-nr-2-382-c-din-7-iunie-2019-privind-modificarea-regulamentului-nbsp-de-organizare-i-func-ionare-a-ministerului-justi-iei-aprobat-prin-ordinul-ministrului-justi-iei-nr-120-c-2011-216621.html
Timestamp: 2019-09-18 07:22:52+00:00
Document Index: 31490187

Matched Legal Cases: ['Articolul 47', 'articolul 47', 'articolul 47', 'articolul 47', 'articolul 47', 'articolul 47', 'articolul 47', 'articolul 47', 'articolul 47', 'articolul 47', 'Articolul 47']

﻿ ORDIN nr. 2.382/C din 7 iunie 2019 privind modificarea Regulamentului de organizare şi funcţionare a Ministerului Justiţiei, aprobat prin Ordinul ministrului justiţiei nr. 120/C/2011
Ţinând seama de prevederile art. 44 alin. (3) şi (3^1) din Legea nr. 317/2004 privind Consiliul Superior al Magistraturii, republicată, cu modificările şi completările ulterioare,
văzând notele interne nr. 86.770/2018 şi 18.983/2019 privind modificarea Regulamentului de organizare şi funcţionare a Ministerului Justiţiei,
1. La titlul IV capitolul IV, denumirea secţiunii a 10-a va avea următorul cuprins:
Comisia pentru analizarea sesizărilor formulate în materia răspunderii disciplinare a procurorilor
2. Articolul 47^1 va avea următorul cuprins:
În vederea exercitării prerogativei ministrului justiţiei de a sesiza Inspecţia Judiciară pentru a se stabili dacă există indiciile săvârşirii unei abateri disciplinare de către procurori, în cadrul ministerului funcţionează Comisia pentru analizarea sesizărilor formulate în materia răspunderii disciplinare a procurorilor, denumită în continuare Comisia."
3. La articolul 47^3, alineatul (1) va avea următorul cuprins:
"ART. 47^3
(1) În cazul în care un membru al Comisiei este soţ, rudă sau afin până la gradul al IV-lea inclusiv cu persoana care a formulat sesizarea, cu procurorul în privinţa căruia s-a formulat sesizarea disciplinară ori în cazul în care are un interes cu privire la aceştia ori cu privire la sesizarea cercetată, acesta nu participă la soluţionarea lucrării respective, urmând a fi înlocuit cu unul dintre membrii supleanţi."
4. La articolul 47^4 alineatul (1), partea introductivă va avea următorul cuprins:
"ART. 47^4
(1) Sesizările formulate în materia răspunderii disciplinare a procurorilor trebuie să cuprindă următoarele menţiuni:"
5. La articolul 47^4, alineatul (3) va avea următorul cuprins:
"(3) Dacă sesizarea nu conţine elementele prevăzute la alin. (1) sau, după caz, din conţinutul acesteia nu rezultă indicii privind săvârşirea unei abateri disciplinare, lucrarea se clasează, Comisia urmând a informa, după caz, persoana care a formulat sesizarea în termen de 30 de zile de la înregistrare."
6. La articolul 47^4, alineatul (5) va avea următorul cuprins:
"(5) Dacă în cuprinsul sesizării nu sunt relevate aspecte din domeniul răspunderii disciplinare a procurorilor, aceasta va fi soluţionată ca o petiţie în cadrul Serviciul comunicare şi relaţii publice, în baza atribuţiilor acestui compartiment."
7. La articolul 47^5 punctul I, partea introductivă va avea următorul cuprins:
"I. La momentul repartizării sesizării adresate ministrului justiţiei în materia răspunderii disciplinare a procurorilor:"
8. La articolul 47^5 punctul I, literele b)-d) vor avea următorul cuprins:
"b) formularea unei propuneri către ministrul justiţiei având ca obiect sesizarea Inspecţiei Judiciare pentru a se stabili dacă există indiciile săvârşirii unei abateri disciplinare de către procurori ori clasarea sesizării, în condiţiile art. 47^4 alin. (3);
c) formularea şi transmiterea unei solicitări către Inspecţia Judiciară pentru a se stabili dacă există indiciile săvârşirii unei abateri disciplinare de către procurori, din dispoziţia ministrului justiţiei;
d) formularea şi transmiterea răspunsului către persoana care a formulat sesizarea. Comunicarea răspunsului către persoana care a formulat sesizarea se face de către Serviciul comunicare şi relaţii publice, sub semnătura şefului acestui compartiment."
9. La articolul 47^5 punctul II, literele b)-d) vor avea următorul cuprins:
"b) formularea şi transmiterea propunerii către ministrul justiţiei de contestare în condiţiile legii a rezoluţiei de clasare emise de către inspectorii judiciari din cadrul Inspecţiei Judiciare în urma verificării prealabile efectuate;
c) exercitarea căilor de atac împotriva rezoluţiei de clasare, din dispoziţia ministrului justiţiei;
d) formularea şi transmiterea răspunsului persoanei care a formulat sesizarea. Comunicarea răspunsului către persoana care a formulat sesizarea se face de către Serviciul comunicare şi relaţii publice, sub semnătura şefului acestui compartiment."
10. La articolul 47^5, punctul III va avea următorul cuprins:
"III. La momentul primirii rezultatului cercetării disciplinare comunicat ministrului justiţiei de Inspecţia Judiciară:
a) analizarea rezultatului cercetării disciplinare;
b) formularea şi transmiterea propunerii către ministrul justiţiei de contestare în condiţiile legii a rezoluţiei de respingere a sesizării emise de către inspectorii judiciari din cadrul Inspecţiei Judiciare în urma cercetării disciplinare efectuate;
c) exercitarea căilor de atac împotriva rezoluţiei de respingere a sesizării, din dispoziţia ministrului justiţiei;
d) formularea şi transmiterea răspunsului persoanei care a formulat sesizarea. Comunicarea răspunsului către persoana care a formulat sesizarea se face de către Serviciul de comunicare şi relaţii publice, sub semnătura şefului acestui compartiment."
11. La articolul 47^5, punctul IV se abrogă.
12. Articolul 47^6 se abrogă.
Compartimentele din cadrul Ministerului Justiţiei vor aduce la îndeplinire dispoziţiile prezentului ordin.
Nr. 2.382/C.
Tags: Monitorul Oficial, Acte Monitorul Oficial, Ordin, Alte Institutii, ﻿ ORDIN nr. 2.382/C din 7 iunie 2019